gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt gl gl pt gl gl gl es gl gl gl gl gl gl gl gl gl gl gl gl gl gl en it gl gl gl pt gl gl pt gl gl pt gl gl gl gl gl fr en gl ceb en gl ca gl gl gl gl gl en pt ca gl gl
Despréndese un glaciar nos Alpes italianos e deixa 6 mortos e 20 desaparecidos - G24
O IPC baixa ao 9 % no mes de setembro
Outras oito quedaron feridas e elévase a polo menos 20 o número de sendeiristas desaparecidos
G24.gal 03/07/2022 19:27 Última actualización 04/07/2022 08:42
Polo menos, seis persoas morreron e oito quedaron feridas, dúas de gravidade, tras o desprendemento dunha parte do glacial da Marmolada, nos Dolomitas (Alpes italianos), rexistrado este domingo. Ademais, vinte persoas desapareceron.
Na xornada de hoxe continuará a procura dos desaparecidos. Durante a noite utilizáronse drons equipados con cámaras térmicas capaces de identificar a fonte de calor emitida por unha persoa mesmo na escuridade.
As condicións climáticas serán determinantes para avaliar a intervención directa dos rescatadores, pois o frío e as baixas temperaturas son fundamentais para garantir un mínimo de seguridade nas operacións, dado que poderían producirse máis desprendementos.
Os socorristas descartan que poida haber sobreviventes debido á violencia da avalancha de xeo, neve e rocas que descendeu a máis de 200 quilómetros por hora tras o derrubamento dun serac, como se denomina estas fracturas nos glaciares, entre Punta Rocca e Punta Penia.
Precisamente este sábado na Marmolada alcanzouse o récord de temperatura, cuns 10 graos na cima, explicou o presidente da rexión do Véneto, onde se atopa a parte do grupo montañoso.
Segundo os testemuños, o anaco de glacial partiu en dous puntos e xerou un desprendemento de case trescentos metros de ancho que arrasou todo o que había ao seu paso.
“Escoitamos un ruído forte, logo vimos unha especie de avalancha composta de neve e xeo descendendo a gran velocidade e aí deime conta de que algo grave pasara. Con binoculares pódese ver a rotura desde aquí", explicou ao medios un dos xestores do refuxio Castiglioni Marmolada, que presenciou o accidente.
As eleccións en Italia deixan a primeira dimisión: Enrico Letta, do Partido Democrático
Daniel Guisado: "Meloni é filla dos erros dos seus adversarios políticos"
Quen é Giorgia Meloni?
A ultradereita gaña por primeira vez unhas eleccións en Italia
Contido con Xeográficas Mundo .
Suecia detecta unha segunda fuga de gas no Nord Stream 2
O furacán Ian está golpeando Florida con efectos devastadores
O furacán Ian chega a Florida reforzado e sendo un dos máis potentes da historia
O Consello de Seguridade da ONU debaterá a fuga do Nord Stream este venres
Síguenos en redes sociais
Aviso legal e Política de Privacidade